জেনিসারি বাহিনী
জেনিসারি (উসমানীয় তুর্কি: يڭيچرى yeñiçeri [jeniˈt͡ʃeɾi], অর্থ "নতুন সেনা") উসমানীয় সাম্রাজ্যের অভিজাত পদাতিক সেনাবাহিনী। জেনিসারি বাহিনী উসমানীয় সম্রাটের দেহরক্ষী এবং ইউরোপের প্রথম আধুনিক সেনাবাহিনী। এই বাহিনী মহান তুর্কি সুলতান হামজার শাসনামলে (১৩৬২-৮৯) সালে গঠিত হয়েছিল। প্রথমদিকে ক্রীতদাসদের সমন্বয় এই অভিজাত বাহিনী গড়ে তোলা হয়েছিল। এসকল দাসদের খুব অল্প বয়সে ইউরোপের বিভিন্ন দেশ থেকে আনা হত এছাড়াও এই খ্রিস্টান শিশুদের তাদের বাপ মা ভবিষ্যতে একটা ভালো জীবনযাপন ও যশ খ্যাতি সম্মানের জন্য তাদেরকে এই বাহিনীর জন্য দিয়ে দিত। পরে ইচ্ছা অনুযায়ী মুসলিম ধর্মে ধর্মান্তরিত করা হতো।, কঠোর প্রশিক্ষণ এবং নিয়মানুবর্তিতার জন্য এই বাহিনীর সুখ্যাতি ছিল। এই বাহিনীর সদস্যরা ক্রীতদাস হলেও তাদেরকে উচ্চ হারে বেতন প্রদান করা হতো। তাদের জন্য বিবাহ করা বা অন্য কোন পেশা বা ব্যবসায় সম্পৃক্ত হওয়া ছিল সম্পূর্ণ নিষিদ্ধ। এই বাহিনী উসমানীয় সম্রাটের প্রতি অত্যন্ত অনুগত ছিল। সপ্তদশ শতকে উসমানীয় সাম্রাজ্যের সর্বোচ্চ বিস্তারের কারণে এই বাহিনীর নিয়োগ প্রক্রিয়ার কঠোর নিয়ম কিছুটা শিথিল করা হয়। বেসামরিক নাগরিকরাও তাদের আর্থসামাজিক অবস্থার উন্নতির অভিপ্রায় এই বাহিনীতে স্থান করে নিয়েছিল। ফলে ধীরে ধীরে এই বাহিনী তার সামরিক বৈশিষ্ট্য হারাতে থাকে এবং এক পর্যায়ে বেসামরিকীকরণ এর মুখোমুখি হয়। ১৮২৬ সালে সুলতান দ্বিতীয় মাহমুদ এই বাহিনীর অবলুপ্ত করেন। তখন ৬০০০ সেনার মৃত্যুদণ্ড কার্যকর করা হয়।